REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/282-19

5. novembar 2019. godine

B e o g r a d

Na osnovu člana 70. stav 1. alinija prva Poslovnika Narodne skupštine

S A Z I V A M

128. SEDNICU ODBORA ZA USTAVNA PITANjA I ZAKONODAVSTVO

NARODNE SKUPŠTINE, ZA 12. NOVEMBAR 2019. GODINE,

SA POČETKOM U 9,30 ČASOVA

Za ovu sednicu predlažem sledeći

D n e v n i r e d:

- Usvajanje zapisnika sa 127. sednice Odbora

1. Razmatranje Predloga zakona o izmenama i dopunama Zakona o putnim ispravama, koji je podnela Vlada;

2. Razmatranje Predloga zakona o potvrđivanju Sporazuma o izmeni Sporazuma o operativnoj i strateškoj saradnji između Republike Srbije i Evropske policijske kancelarije, koji je podnela Vlada;

3. Razmatranje Predloga zakona o potvrđivanju Memoranduma o razumevanju između Ministarstva unutrašnjih poslova Vlade Republike Srbije i Ministarstva za unutrašnju bezbednost Sjedinjenih Američkih Država o unapređenju saradnje u cilju sprečavanja putovanja terorista i borbe protiv nezakonitih migracija, koji je podnela Vlada;

4. Razmatranje Predloga zakona o potvrđivanju Sporazuma između Republike Srbije i Agencije Evropske unije za saradnju u sprovođenju zakona o upućivanju oficira za vezu, koji je podnela Vlada;

5. Razmatranje Predloga zakona o potvrđivanju Sporazuma između Vlade Republike Srbije i Vlade Republike Tunis o zameni i korišćenju vozačkih dozvola, koji je podnela Vlada;

6. Razmatranje Predloga zakona o potvrđivanju Sporazuma između Vlade Republike Srbije i Vlade Republike Bugarske o saradnji u oblasti zaštite od prirodnih i izazvanih katastrofa, koji je podnela Vlada;

7. Razmatranje Predloga zakona o potvrđivanju Sporazuma između vlada država učesnica Crnomorske ekonomske saradnje (BSEC) o saradnji u pružanju pomoći u vanrednim situacijama i hitnom reagovanju na prirodne i izazvane katastrofe i Dopunskog protokola uz Sporazum između vlada država učesnica Crnomorske ekonomske saradnje (BSEC) o saradnji u pružanju pomoći u vanrednim situacijama i hitnom reagovanju na prirodne i izazvane katastrofe, koji je podnela Vlada.

Sednica Odbora će se održati u Domu Narodne skupštine, Trg Nikole Pašića 13, u sali IV.

Mole se članovi odbora da u slučaju sprečenosti da prisustvuju sednici Odbora, o tome obaveste svoje zamenike u Odboru.

Predsednik

Đorđe Komlenski